佳美道

佳美道係香港一條行車馬路，響香港島南區赤柱，由赤柱村道開始，去到馬坑環角道，0.82公里長。

呢條路係往返赤柱同馬坑必經嘅路，自從2000年2月28號呢條路延長到環角道後，就有多條來往市區同赤柱巴士小巴線由赤柱峽道改經呢條路，方便馬坑多個屋苑居民。

另外，呢條路響赤柱廣場對開有馬坑巴士總站，行人亦可乘搭赤柱廣場升降機往返山下赤柱大街同赤柱市集。

沿路路口
赤柱村道
環角道

沿路建築
赤柱廣場
赤柱市政大廈
馬坑邨
龍德苑
龍欣苑
歌敦臺

赤柱街道